recursal/SuperWikiNEXT-32B huggingface dataset:
**சென்னு நளிகே** என்பது இந்தியாவின் துளுநாடு  பகுதியைச் சேர்ந்த துளு மக்களால் ஆடப்படும் ஒரு பண்டைய பாரம்பரிய நாட்டுப்புற நடன கலை வடிவமாகும். துளு நாட்காட்டியில் வரும் சுக்கி மாதத்தில், (அறுவடைக்குப் ஒரு மாதத்திற்கு பின்னர்) இந்த வகை நடனம் ஆடப்படுகிறது. இது ஆங்கில மாதங்களில் பொதுவாக பிப்ரவரி மற்றும் மார்ச் மாதங்களில் வரும்.

மேரா சமூகம்
-----------

மேரா ( துளுவில் *மோகர்* என்றும் கன்னடத்தில் *மொகெரா* என்றும் அழைக்கப்படுகிறது) என்பது இந்தியாவின் துளுநாட்டின் ஒரு பழங்குடி சமூகமாகும், இது முக்கியமாக கேரளாவின் நவீன காசர்கோடு மாவட்டம் மற்றும் கர்நாடகாவின் மங்களூர், உடுப்பி, கூர்க் மாவட்டங்களில் பரவலாக காணப்படும் ஒரு பழங்குடி மக்கள். அவர்கள் "பாரி" எனப்படும் தாய்வழி குடும்ப அமைப்பைப் பின்பற்றுகிறார்கள். மேராக்கள் பேசும் மொழி துளு ஆகும்.

நளிகே
-----

தட்சிண கன்னடத்தைச் சேர்ந்த மேரா  சமூகத்தால் நிகழ்த்தப்படும் நளிகே எனப்படும் இந்த வகையான நடனமானது சுக்கி முழு நிலவு நாளில் தொடங்கி மூன்று முதல் ஒன்பது நாட்கள் வரை நீடிக்கும்,எவ்வளவு நாட்கள் நடத்தப்பட வேண்டும் என்பதை அந்த இனத்தின் தலைவர் அவர்கள் கூட்டத்தில் முடிவெடுப்பார்.

### பத்தனாக்கள் பாடல்

<**கோடி சென்னையா** மற்றும் **சிரி** ஆகியவை மிகவும் நன்கு அறியப்பட்ட மற்றும் கொண்டாடப்படும் பத்தனாக்கள். 

* கோட்டி சென்னையா அதன் தளத்தைக் கொண்டு துளுநாட்டின் தென் பிராந்தியங்களில் பிரபலமானது. இது உயர்சாதி மக்களுக்கும் ,(பல்லாலா) பில்லவாக்களின் கள் தட்டுதல் சமூகத்தைச் சேர்ந்த கோட்டி மற்றும் சென்னியா என்ற இரண்டு இளைஞர்களுக்கும் இடையேயான மோதலை விவரிக்கிறது. அவர்கள் பல்லாலாக்களுக்கு எதிராக ஒரு போரை நடத்துகிறார்கள் அதன்மூலம் தியாகிகளின் மரணத்தை சந்திக்கிறார்கள். அவர்களை இன்றும் கோவில்களில் தெய்வமாகி வழிபட்டு வருகின்றனர்.

* சிரி , அவரது மகள் சோன் மற்றும் அவரது பேரன்கள், அபேஜ்-டரேஜ் ஆகியோரின் கதைகள் ஒரு காவியத்தை உருவாக்குகின்றன. இது ஒரு பெண்ணின் எதிரிகளுக்கு எதிராக கிளர்ச்சி மற்றும் அதன் விளைவுகளைக் கையாள்கிறது. சிரி பத்தனா தற்போது பெண்ணிய நிகழ்ச்சி நிரலின் ஒரு பகுதியாக மாறியுள்ளது மற்றும் படிநிலை அநீதிக்கு எதிரான அதன் எதிர்ப்பிற்காக அறியப்படுகிறது. இது தென் கனரா மற்றும் அண்டை மாநிலமான கேரள மாநிலத்தின் விசேஷமான தாய்வழி உறவுமுறை தொடர்பான பிரச்சனைகளை விவாதிக்கிறது.

சடங்கு உடைகள்
-------------

இதில் சென்னு மற்றும் கொரகா என்று இரண்டு கதாபாத்திரங்கள் வித்தியாசமாக ஆடை அணியும் முறை உள்ளது. சென்னு தலையில் சம்பிக்கே பூவுடன் கூடிய பெண் வேடமாகவும், கொரகா ஆண் வேடமாகவும் பூண்டு இரவு முழுவதும் ஆடப்படுகிறது. பத்தனை பாடல்கள் பாடி, பின்னணி இசையில் ஆண்களும் பெண்களும் உதவி நடனம் ஆடுகிறார்கள்.

நம்பிக்கை
---------

சுக்கி மாத இரவு நேரத்தில் சென்னுகுனிதா வீடு வீடாக சென்று ஆடி வரும் போது, பெல்தங்கடி மற்றும் சுல்லியாவைச் சேர்ந்த கவுடா சமூகத்தினர் செய்யும் ஒரு வகையான நாட்டுப்புற சடங்கான, சித்தவேசம் அதற்க்கு  எதிரில் வரக்கூடாது என்று ஒரு நம்பிக்கை உள்ளது. இரு ஆட்ட நாயகர்களும் எதிர் எதிராக வந்தால் மோதல் ஏற்படும்.

மேற்கோள்கள்
-----------

1. ↑  Kamila, Raviprasad (3 March 2018). "Timeless Tulu folk songs travel to English". *The Hindu*. .
2. ↑  Mundkur, Ravindra (1 October 2016). "TuLu Research & Studies: 365. The Mugera Community".
ஃகால் விளைவு அல்லது ஹால் விளைவு விளக்கப்படம். மின்னோட்டம் பாயும் திசையை நீலநிறச் சுற்று காட்டுகின்றது. அதற்குச் செங்குத்தான திசையில் (மேலும் கீழுமாக Bz என்று காட்டப்பட்டுள்ள திசையில் காந்தப்புலம் செலுத்தப்படுகின்றது. இந்தக் காந்தப்புலனின் ஊடாக மின்சாரத்தைக் கடத்தும் எதிர்மின்னிகள் செங்குத்தான திசையில் பாய்வதால், இந்த எதிர்மின்னிகள் இவ்விரண்டு திசைக்கும் (மின்னோட்ட திசைக்கும், காந்தப்புலன் திசைக்கும்) செங்குத்தான் மூன்றாவது திசையில் உந்தப்பெறும். இந்த விசையின் விளைவால் எதிர்மின்னிகள் ஒருபுறமாக (கடத்தியின் இடப்புறமாக) ஒதுங்கும். எனவே கடத்தியின் இடவலமாக (மூன்றாவது திசையில்) ஓர் மின்புலம், ξy, தோன்றும். இதுவே ஃகால் (ஹால்) விளைவு என்பது. VH என்பது ஃகால் வோல்ட்டு (மின்னழுத்தம்).
**ஹால் விளைவு** (Hall efffect ) என்பது ஆற்றல் மிக்க காந்தப் புலத்திற்குச் செங்குத்தாக உள்ள ஒரு கடத்தியில் மின்சாரம் பாயும் போது, அவ்விரண்டிற்கும் செங்குத்தான திசையில் அக்கடத்தியில் ஒரு மின் அழுத்த வேறுபாடு தோன்றும் விளைவு. இது மின்னோட்டத்திற்குக் காரணமல்ல. இவ்விளைவு 1879 இல் எட்வின் ஹால் என்ற அமெரிக்க இயற்பியலாளரால் கண்டுபிடிக்கப்பட்டது.

இதுபோன்ற மற்றோர் விளைவு **நெர்ஸ்ட்- எட்டிங்காசன் ( Nerst- Ettinghausen effect)** எனும் இரு அறிஞர்களால் 1886 ல் கண்டுபிடிக்கப்பட்டது.எனவே இப்பெயர் பெற்றது.ஒரு தட்டையான கடத்தும் பண்புடைய தகட்டின்இரு ஓரங்களுக்கிடையே ஒரு வெப்பச்சரிவு இருக்குமாறும் தகட்டின் பரப்பிற்கு செங்குத்தாக ஒரு காந்தப்புலம் செயல்படுமாறும் உள்ள நிலையில் மற்ற இரு ஓரங்களுக்கிடையே ஒரு மின் அழுத்த வேறுபாடு தோற்ற்விக்கப்படுகிறது.இது ஹால் விளேவில் தோன்றும் அளவினைவிட குறைந்தது..வெப்பமும் மின்சாரமும் கடத்தப்பட எலக்ட்ரான்களின் இயக்கமே காரணமாவதல் இதனை விளக்கமுடியும். 

EMF = QHdT/Dx\*Dz. 

மேற்கோள்கள் 

Electricity and magnetism SS Starling ELBS

1. ↑  Edwin Hall (1879). "On a New Action of the Magnet on Electric Currents". *American Journal of Mathematics* (American Journal of Mathematics, Vol. 2, No. 3) **2** (3): 287–92. doi:10.2307/2369245.. பார்த்த நாள்: 2008-02-28.
நாராயண குரு, ஆன்மீக குரு
 இந்தியா மாநிலம் கர்நாடகாவின் மங்களூரில் உள்ள கோகர்ணநாதேசுவரா கோயிலில் குரு ஜெயந்தி விழா
**சிறீ நாராயண ஜெயந்தி** (*Sri Narayana Jayanthi*) என்பது கேரளாவின் அரசு விழா ஆகும். இது மலையாள நாட்காட்டியின் சிங்கம் மாதத்தில் ஓணம் காலத்தில் சதயம் நாளில் கொண்டாடப்படுகிறது. இது இந்து மதத்தின் சாதி அமைப்புக்கு எதிராகப் போராடிய இந்தியாவின் துறவியும் சமூக சீர்திருத்தவாதியுமான நாராயணகுருவின் பிறந்த நாளைக் குறிக்கிறது.

அரசு விழாவாக அன்றைய தினம் கேரளாவில் பள்ளிகள், வங்கிகள் உள்ளிட்ட அலுவலகங்களுக்கு விடுமுறை அளிக்கப்பட்டுள்ளது.

மலையாள மாதமான சிங்கத்தின் (சிம்மம்) சதயம் நட்சத்திரத்தில் குருவின் பிறந்தநாள் கொண்டாடப்படுகிறது. சாதி வெறி, பொருளாதார ஏற்றத்தாழ்வு போன்றவற்றால் துண்டு துண்டாக உடைந்த சமூகத்தில், 'ஒரே ஜாதி, ஒரே மதம், ஒரே கடவுள்' என்ற பொன்மொழியை நாராயண குரு வலியுறுத்தினார்.

மத நல்லிணக்க ஊர்வலங்கள், மாநாடுகள், மலர் அஞ்சலிகள், சமுதாய பிரார்த்தனைகள், ஏழைகளுக்கு உணவளித்தல், படகு போட்டி மற்றும் சமூக விருந்துகள் ஆகியவை நாராயண ஜெயந்தி கொண்டாட்டங்களைக் குறிக்கின்றன.

நாராயண குரு ஜெயந்தி அண்டை மாநிலமான கருநாடகத்தில் மங்களூர் பகுதிகளிலும் கொண்டாடப்படுகிறது.

மேற்கோள்கள்
-----------

1. ↑  "Sree Narayana Guru Jayanti 2023". *www.bankbazaar.com* (ஆங்கிலம்). 2023-02-05 அன்று பார்க்கப்பட்டது.
2. ↑  "Sree Narayana Jayanthi boat race, Kumarakom, Kottayam, Kerala, India". *Kerala Tourism - Kumarakom* (ஆங்கிலம்). 2023-02-05 அன்று பார்க்கப்பட்டது.
3. ↑  "Narayana Guru Jayanti state event in Mangaluru". *The Times of India*. 2022-09-06. 2023-02-05 அன்று பார்க்கப்பட்டது.

மேலும் பார்க்கவும்
------------------

* நாராயண குரு
* சிறீநாராயண ஜெயந்தி படகுப் போட்டி

வெளி இணைப்புகள்
---------------

* அமெரிக்காவில் ஜெயந்தி விழா பரணிடப்பட்டது 2007-08-16 at the வந்தவழி இயந்திரம்
* துபாயில் பில்லாவாஸ் ஜெயந்தி கொண்டாட்டம் பரணிடப்பட்டது 2016-10-26 at the வந்தவழி இயந்திரம்
* மும்பையில் கொண்டாட்டம்
**சீலா கௌதம்** (*Sheela Gautam*)(15 நவம்பர் 1931 - 8 சூன் 2019) என்பவர் இந்திய பில்லியனர் அரசியல்வாதி மற்றும் தொழிலதிபர் ஆவார். இவர் சீலா பஞ்சு நிறுவன நிறுவனர் மற்றும் உரிமையாளர் ஆவார். இவரது மகன் ராகுல் கௌதம் தற்பொழுது இந்நிறுவனத்தினை நடத்துகிறார். இந்நிறுவனம் மற்றவற்றுடன் *ஸ்லீப்வெல்* வணிக முத்திரையின் கீழ் மெத்தைகளை விற்பனை செய்கிறது. பாரதிய ஜனதா கட்சியின் உறுப்பினரான இவர் இந்தியாவின் 10, 11, 12 மற்றும் 13வது மக்களவைகளில் உறுப்பினராக இருந்தார்.சீலா கௌதம் சூன் 1991 முதல் மே 2004 வரை 13 ஆண்டுகள் உத்தரப்பிரதேசத்தின் அலிகார் மக்களவைத் தொகுதியிலிருந்து இந்திய நாடாளுமன்ற உறுப்பினராகத் தேர்ந்தெடுக்கப்பட்டார். இவர் பிரபல சுதந்திரப் போராட்ட வீரர் மறைந்த மோகன் லால் கவுதமின் மகள் ஆவார்.

இளமையும் கல்வியும்
------------------

சீலா கௌதம் கபானா அலிகார் மாவட்டத்தில் பிராமண குடும்பத்தில் பிறந்தார்.  இவரது பெற்றோர் இந்தியச் சுதந்திர ஆர்வலர் பண்டிட். மோகன் லால் கெளதம் மற்றும் திரௌபதி கௌதம் ஆவர். இந்த நேரத்தில், பிரித்தானியப் பேரரசு இந்தியாவை ஆக்கிரமித்ததால், இவர் பல இடங்களில் தனது வாழ்க்கையைக் கழித்தார். இவர் லக்னோ பல்கலைக்கழகத்தில் (உத்தரப்பிரதேசம்) இளங்கலை, இளம் கல்வியியல் மற்றும் நிர்வாகத்தில் பட்டயப் படிப்பினை முடித்தார்.

திருமணம்
--------

சீலா கௌதம் எச். எசு. கௌதம் ஆவார். இவர் படையணித் தலைவர் ஆவார். புற்றுநோயால் உயிரிழந்தார்.

அரசியல் வாழ்க்கை
----------------

சீலா கௌதம் இந்தியத் தேசிய காங்கிரசு அரசியலில் சேர்ந்தார். ஆனால் காங்கிரசிலிருந்து விலகி பாரதிய ஜனதா கட்சியில் சேர்ந்தார். 10, 11, 12 மற்றும் 13வது இந்திய நாடாளுமன்ற மக்களவையின் உறுப்பினராக 1991 முதல் 2004 வரை தொடர்ந்து பதவியை வகித்தார். அலிகார் மக்களவைத் தொகுதியிலிருந்து அதிக காலம் மக்களவை உறுப்பினராக இருந்தவர் என்ற சாதனையை இவர் படைத்துள்ளார். மே 2004 தேர்தலில் சீலா கௌதம் இந்தியத் தேசிய காங்கிரசு வேட்பாளர் பிஜேந்திர சிங்கிடம் 2800 வாக்குகள் வித்தியாசத்தில் தோல்வியடைந்தார்.

மேற்கோள்கள்
-----------

1. ↑  "Sleepwell founder, ex-MP Sheela Gautam dead at 88". Business Standard. 15 January 2021 அன்று பார்க்கப்பட்டது.
2. ↑  "Sheela Gautam" (in en). .
3. ↑  "Sheela Foam Limited: Private Company Information". *Bloomberg.com*. 2018-08-22 அன்று பார்க்கப்பட்டது.
4. ↑  "Parliamentary Constituency In Aligarh". *aligarh.net.in*. 2014-08-19 அன்று மூலம் பரணிடப்பட்டது. 2018-08-22 அன்று பார்க்கப்பட்டது.
5. ↑  University, Sheela Bhatt at the Aligarh Muslim. "Reading the Muslim mind in UP and Bihar". *Rediff* (ஆங்கிலம்). 2022-01-15 அன்று பார்க்கப்பட்டது.
6. ↑  "Uttar Pradesh Loksabha Election Constituency wise Results". *www.rediff.com*. 2020-03-26 அன்று பார்க்கப்பட்டது.
**சீவசமுளைத்தல்** (*vivipary*) இருவேறு பொருள் கொண்டதாகப் பயன்படுத்தப்படுகின்றது. விலங்குகளில் தாய் விலங்கின் உடற்குழியின் உட்புறத்திலே நடைபெறுகின்ற முளையவிருத்தியை குறிக்கின்றது. அதாவது முட்டைகள் மூலமான முளைய விருத்திக்கு எதிரானது. தாவரங்களில் தாய்த்தாவரத்தில் இணைந்திருக்கும் நிலையிலேயே முளைய விருத்தி நடைபெறுவது. இது வித்துக்கள் நிலத்தில் முளைப்பதற்கு எதிரானது.

தாவரங்களில்
-----------

*Poa alpina*, எனும் புல்லினம் சீவச முளைத்தலினைக் காட்டுவது
அலையாத்தித் தாவரம் தாய்த் தவரத்துடன் இணைந்த நிலையிலேயே முளைத்திருத்தல்
**சீவசமுளைத்தல் தாவரங்கள்** தாய்த் தாவரத்திலிருந்து வேறாவதற்கு முன்னமே முளைக்கக் கூடிய வித்துக்களை ஆக்குகின்றன.
பல அலையாத்தித் தாவரங்கள்,தாய்த் தாவரத்துடன் இணைந்த நிலையிலேயே தாமாகவே முளைத்து விடுகின்றன. இவை நீரில் விழுந்து நீரோட்டத்தின் மூலம் பரம்பலைகின்றன. ஏனையவை அதிக, நேரிய ஆணி வேர்களை உருவாக்கி அதன் மூலம் சேற்றில் ஊடுருவி நிலைநிறுத்தப்படுகின்றன.

பலா, தோடை முதலான சில தாவர வித்துக்கள் பழம் மிகையாகப் பழுக்கும் சந்தர்ப்பங்களில் பழங்களின் உள்ளேயே முளைத்து விடுகின்றன. இச் செயற்பாடு சீவசமுளைத்தல் அல்ல. உண்மையில் முளைத்தலுக்குச் சாத்தியமான புறச் சூழலை ஒத்த சூழல் கிடைப்பதாலேயே அவை உள்ளே முளைக்கின்றன. இவற்றுக்கு தாய்த் தாவரத்துடன் இணைந்திருப்பது அவசியமில்லை. இவை, நிலத்திலும் முளைக்கும் தன்மை கொண்டவை.

மேற்கோள்கள்
-----------

1. ↑  "UCLA: The Mildred E. Mathias Botanical Garden". 2016-03-03 அன்று மூலம் பரணிடப்பட்டது. 2014-10-15 அன்று பார்க்கப்பட்டது.
**சென்னையில் தைபே பொருளாதார மற்றும் கலாச்சார மையம்** (*Taipei Economic and Cultural Center in Chennai*) இந்தியாவின் தெற்கு மாநிலங்கள் மற்றும் பிரதேசங்களில் தைவானின் ஆர்வங்களைப் பிரதிபலிக்கிறது. இராசதந்திர உறவுகள் இல்லாத நிலையில் ஓர் உண்மையான தூதரகமாக இவ்வமைப்பு செயல்படுகிறது. 2012 ஆம் ஆண்டில் தைபே பொருளாதார மற்றும் கலாச்சார மையம் சென்னையில் நிறுவப்பட்டது. டீன் சுங்-குவாங் என்ற பிரதிநிதி அப்போது வழிநடத்தினார்.

இலங்கை மற்றும் மாலத்தீவுடனான உறவுகளுக்கும் இந்த மையம் பொறுப்பாகும்.

புதுதில்லியிலும் தைபே பொருளாதார மற்றும் கலாச்சார மையம் ஒன்று நிறுவப்பட்டுள்ளது. இம்மையம் நேபாளம் மற்றும் பூட்டானுடனான உறவுகளுக்குப் பொறுப்பாகும். மேலும் தாய்லாந்தின் பாங்க்கில் உள்ள தாய்பே பொருளாதார மற்றும் கலாச்சார அலுவலகத்துடன் சேர்ந்து வங்காளதேசத்திற்கான கூட்டுப் பொறுப்பையும் இம்மையம் ஏற்றுள்ளது.

தைவானில் உள்ள இதன் இணை அமைப்பு தைபேயில் உள்ள இந்தியா-தைபே சங்கம் ஆகும்.

இதையும் பார்க்கவும்
-------------------

இந்தியாவில் தைபே பொருளாதார மற்றும் கலாச்சார மையம்

மேற்கோள்கள்
-----------

1. 1 2  East Asia and Pacific > Republic of India, Ministry of Foreign Affairs (Republic of China)
2. ↑  Taipei Economic and Cultural Centre in Chennai to provide consular services by year-end
[*தொடர்பிழந்த இணைப்பு*], *The Financial Express*, 21 November 2012
3. 1 2  Asia Pacific Area பரணிடப்பட்டது 2017-08-11 at the வந்தவழி இயந்திரம், Bureau of Consular Affairs, Ministry of Foreign Affairs (Republic of China)
4. ↑  Taipei Economic and Cultural Center in India
5. ↑  India-Taipei Association பரணிடப்பட்டது 24 மார்ச் 2016 at the வந்தவழி இயந்திரம்
**தோடா மொழி** அல்லது **தொதவம்** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். தென்னிந்தியாவிலுள்ள நீலகிரி மலைப் பகுதியில் வாழும் தோடர்களால் பேசப்பட்டுவரும் இம்மொழி ஏறத்தாழ 1600 மக்களால் பேசப்படுகிறது. இம்மொழி இதிலுள்ள உரசொலிகள், உருட்டொலிகளுக்காகப் பெயர் பெற்றது.

தோடர் மொழி இலக்கணம்
-------------------

தாம் உதகமண்டலத்தில் வாழ்ந்த காலத்தில் ஜி. யு. போப் தோடர் மொழிக்கு ஓர் இலக்கண நூல் எழுதினார். ’அன் அவுட்ஸ்டேன்டிங் கிராமர் ஃபார் தோடா லேங்குவேஜ்’ (An outstanding grammar for Toda Language) எனும் பெயரில் அந்நூலை வெளியிட்டார். இந்த பழங்குடி மொழியானது மிக விரைவாக அழிந்துவரும் மொழிகள் பட்டியலில் இடம்பெற்றுள் ளதாக யுனெஸ்கோ தெரிவித்துள்ளது.

இவற்றையும் பார்க்கவும்
----------------------

* திராவிட மொழிக் குடும்பம்

மேற்கோள்கள்
-----------

1. ↑  தமிழ் இலக்கண நூல்; டாக்டர் ஜீ.யூ.போப்; பக்கம் 7-30
2. ↑  ஒய்.ஆண்டனி செல்வராஜ் (13 ஆகத்து 2018). "அழிந்துவரும் பூர்வீகக்குடி மக்களான தொதவர் இசை மொழி: 'யுனெஸ்கோ' தகவலால் வரலாற்று ஆர்வலர்கள் கவலை". *கட்டுரை*. இந்து தமிழ். 14 ஆகத்து 2018 அன்று பார்க்கப்பட்டது.
***சென்ஷோ 7*** (*Shenzhou 7*) என்பது சீனாவின் விண்வெளிவீரர்களை ஏற்றிச் சென்ற மூன்றாவது விண்கலம் ஆகும். சீன விண்வெளி வீரர் விண்கலத்தை விட்டு விண்வெளியில் நடப்பதன் மூலம், விண்வெளியில் செயல்படுவது பற்றிய தொழில் நுட்பத்தைக் கைப்பற்றுவது, சென்ஷோ 7 விண்கலத்தின் முக்கிய கடமையாகும். தவிர, ஒரு செயற்கைக்கோளும் விண்கலத்துடன் விண்ணில் பறக்கும். செயற்கைக்கோள் மூலம் தரைக்கு தரவுகள் அனுப்பப்படும். திட்டப்படி, சென் ஷோ 7 விண்கலம் பூமிக்கு மேலே சுமார் 343 கிலோமீட்டர் உயரத்திலான சுற்றுவட்டப் பாதையில் பறக்கும்.

சீன விண்வெளிப்பயணத் திட்டத்தின் இரண்டாம் கட்ட நடவடிக்கையாக இவ்விண்கலம் ஏவப்பட்டது. மூன்று விண்வெளி வீரர்களுடன் இது 2008, செப்டம்பர் 25 இல் ஊள்ளூர் நேரப்படி இரவு 9:10 மணிக்கு வடமேற்கு சீனாவிலுள்ள சியு சுவான் செயற்கைக்கோள் ஏவு மையத்திலிருந்து செலுத்தப்பட்டது..

விண்வெளியில் நடத்தல்
--------------------

திட்டப்படி, சென்ஷோ 7 விண்வெளி வீரரான "சாய் சிகாங்" செப்டம்பர் 27 ஆம் நாள் பிற்பகல் 4.30 மணியளவில், விண்கலத்திலிருந்து வெளியே சென்று விண்வெளியில் ஏறக்குறைய 20 நிமிடத்தில் நடக்கும் நடவடிக்கையை மேற்கொள்ளுவார் என எதிர்பார்க்கப்படுகிறது.

மேற்கோள்கள்
-----------

1. ↑  "சென்ஷோ 7 விண்கலம் விண்ணில் செலுத்தப்பட்டது (சீன வானொலி)". 2016-03-04 அன்று மூலம் பரணிடப்பட்டது. 2008-09-26 அன்று பார்க்கப்பட்டது.
2. ↑  China manned mission to follow Olympics
3. ↑  "சீன விண்வெளியின் நடவடிக்கை (சீன வானொலி)". 2016-03-04 அன்று மூலம் பரணிடப்பட்டது. 2008-09-26 அன்று பார்க்கப்பட்டது.

வெளி இணைப்புகள்
---------------

* விண்வெளீயில் நடந்து புதிய சாதனை படைக்கிறது சீனா பரணிடப்பட்டது 2008-09-29 at the வந்தவழி இயந்திரம்
**சிறீ இலால் பகதூர் சாசுதிரி தேசிய சமசுகிருத பல்கலைக்கழகம்** (*Shri Lal Bahadur Shastri National Sanskrit University*) என்பது முன்பு சிறீ இலால் பகதூர் சாசுதிரி ராஷ்ட்ரிய சமசுகிருத வித்யாபீடம் என அழைக்கப்பட்டது. இது இந்தியாவின் தலைநகரான புது டெல்லியில் அமைந்துள்ளது. இது ஓர் மத்திய பல்கலைக்கழகம் ஆகும். அது 1962ஆம் ஆண்டு அக்டோபர் 8ஆம் நாளன்று நிறுவப்பட்டது. பல்கலைக்கழக மானியக் குழு இப்பல்கலைக்கழகத்திற்கு நிகர்நிலைப் பல்கலைக்கழக தகுதியினை 1987ஆம் ஆண்டு நவம்பர் மாதம் வழங்கியது. பின்னர் மார்ச் 2020-ல், இந்திய நாடாளுமன்றம் *மத்திய சமசுகிருத பல்கலைக்கழகங்கள் சட்டம், 2020*ஐ நிறைவேற்றியது. இதனுடன் மேலும் இரண்டு பல்கலைக்கழகங்கள் மத்திய சமசுகிருத பல்கலைக்கழகம் மற்றும் தேசிய சமசுகிருத பல்கலைக்கழகத்துடன் மத்திய பல்கலைக்கழக தகுதிக்கு மேம்படுத்தப்பட்டது.

கல்வித் திட்டங்கள்
------------------

இப்பல்கலைக்கழகம் சமசுகிருதம் மற்றும் தொடர்புடைய பாடங்களில் இளங்கலை (பி. ஏ.), முதுகலை (எம். ஏ.), கல்வியியல் இளநிலை (பி. எட்.), கல்வியியல் முதுநிலை (எம். எட்.), ஆய்வியல் நிறைஞர் மற்றும் முனைவர் படிப்புகளை வழங்குகிறது.

மேற்கோள்கள்
-----------

1. ↑  "Shri Lal Bahadur Shastri Rashtriya Sanskrit Vidyapeetha | History". *Slbsrsv.ac.in*. 2016-01-20 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**யுவா விரைவுவண்டி** *(Yuva Express)* ரயில்வே அமைச்சராக மம்தா பானர்ஜி இருந்தபோது 2009-10 ஆண்டு வரவுசெலவுத் திட்டத்தில் துரந்தோ அதிவேக விரைவு தொடருந்துடன் அறிமுகப்படுத்திய சிறப்பு வகை தொடருந்தாகும். நாட்டில் உள்ள இளைஞர்களுக்குக் குளிரூட்டப்பட்ட குறைந்த கட்டண பயண சேவையினை வழங்கும் நோக்கில் இவை அறிமுகப்படுத்தப்பட்டன்.

வரவு செலவு திட்டத்தின் போது, ஹவுரா மற்றும் மும்பைக்கு இடையே இரண்டு ரயில்கள் இயக்க தேர்வு செய்யப்பட்டன. ஆரம்பத்தில் இது இடைநில்லா சேவையாக இயக்க வேண்டும் என்று கருதப்பட்டது, பின்னர் இடை நிறுத்தங்கள் அறிமுகப்படுத்தப்பட்டன. இரயிலின் அறுபது சதவீத பயணச்சீட்டுகள் மாணவர்கள், குறைந்த வருவாய் உள்ளவர்கள் மற்றும் 18 - 45 வயதுக்குட்பட்டவர்களுக்கு ஒதுக்கப்பட்டுள்ளது.

 யுவா எக்ஸ்பிரஸ் - ஏசி சேர் கார் பயிற்சியாளர்
இந்த வசதியைப் பெற, விரும்பும் பயணி வயது/வருமான சான்றிதழ் வைத்திருக்க வேண்டும். முன்பதிவு செய்யும் போது இந்த ஆவணங்களின் நகல் தரப்பட வேண்டும். அதே நேரத்தில் பயணத்தின்போது பயணச்சீட்டு சோதனையின் போது பயணச்சீட்டு சோதனை ஊழியர்களால் சரிபார்ப்புக்காக இரண்டாவது தொகுப்பு எடுத்துச் செல்லப்பட வேண்டும். முன்னதாக ஏசி நாற்காலி பயண வசதி மட்டுமே இருந்தது, பின்னர் ஏசி 2 அடுக்கு மற்றும் ஏசி 3 அடுக்கு படுக்கை வசதி சேர்க்கப்பட்டது.

செயலில் உள்ள சேவைகள்
--------------------

| ரயில் எண். | ரயில் பெயர் | தூரம் | அதிர்வெண் | மண்டலம் |
| --- | --- | --- | --- | --- |
| 12247/12248 | ஹஸ்ரத் நிஜாமுதீன் - பாந்த்ரா முனைய யுவா எக்ஸ்பிரஸ் | 1,367 km (849 mi) | வாராந்திர | மேற்கு ரயில்வே |
|

செயலற்ற சேவைகள்
---------------

| ரயில் எண். | ரயில் பெயர் | தூரம் | அதிர்வெண் | மண்டலம் |
| --- | --- | --- | --- | --- |
| 12249/12250 | ஹவுரா - ஆனந்த் விஹார் முனைய யுவா எக்ஸ்பிரஸ் | 1,438 km (894 mi) | வாராந்திர | கிழக்கு ரயில்வே |
|

மேற்கோள்கள்
-----------

1. ↑  "h\_20" (PDF). 2014-09-22 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2014-09-22 அன்று பார்க்கப்பட்டது.

வெளி இணைப்புகள்
---------------

* 
* 
* 
*
**ஸ்ரீ நேரு மகா வித்யாலயா கலை மற்றும் அறிவியல் கல்லூரி** (Shri Nehru Maha Vidyalaya College of Arts & Sciences) என்பது இந்தியாவின், தமிழ்நாட்டின், கோயம்புத்தூர் நகரில் அமைந்துள்ள கலை அறிவியல் கல்லூரி ஆகும்.

வரலாறு
------

கல்விச் சேவையில் ஆர்வம் கொண்ட கோயம்புத்தூர் நலச் சங்கம் என்ற தன்னார்வ அமைப்பானது, 1964 ஆம் ஆண்டு ஸ்ரீ நேரு வித்யாலயா மெட்ரிகுலேஷன் மேல்நிலைப்பள்ளியைத் (எஸ்.என்.வி.எம்.எச்.எஸ்.எஸ்) தொடங்கியது. 1989 ஆம் ஆண்டில் அதன் வெள்ளி விழாவில், இந்த அமைப்பானது எஸ். என். எம். வி கலை மற்றும் அறிவியல் கல்லூரியை (எஸ்.என்.எம்.வி) தொடங்கியது. இதன்மூலம் இந்த அமைப்பு மழலையர் பள்ளி முதல் உயர்கல்வி மற்றும் ஆராய்ச்சி படிப்பு வரையிலான கல்வியை வழங்கும் அமைப்பாக மாறியது. இந்த கல்லூரியானது என்ஏஏசி-ஆல் "ஏ" தர அங்கீகாரம் பெற்றது.

இருப்பிடம்
----------

இக்கல்லூரி 55 ஏக்கர்கள் (220,000 m2) பரப்பளவிலான வளாகத்தில் கட்டப்பட்டுள்ளது இது கோயம்புத்தூர் பொள்ளாச்சி நெடுஞ்சாலையில் (NH-209) மாலுமிச்சம்பட்டியில் உள்ளது .

வழங்கப்படும் படிப்புகள்
-----------------------

இக்கல்லூரியில் அளிக்கப்படும் அனைத்து படிப்புகளும் பாரதியார் பல்கலைக்கழகத்துடன் இணைக்கப்பட்டுள்ளன. 

| நிரல் பெயர் | படிப்புகள் |  |
| --- | --- | --- |
| **இளங்கலை படிப்புகள்** | பிபிஎம் |
|  | பி.காம் |
|  | பி.காம் (கணினி. செயலி. ) |
|  | பி.காம் (கார்ப் சைன்) |  | பி.எஸ்சி (மேக்ரோ பயோ) |
|  | பி.எஸ்சி (பயோ கெம். ) |
|  | பி.எஸ்சி (இயற்பியல்) |
| **முதுகலை படிப்புகள்** | எம்பிஏ |
|  | எம்.காம் ஐ.பி. |
|  | எம்.காம் எஃப்சி |
|  | எம்.எஸ்.டபிள்யூ |
|  | எம். எஸ்சி. உயிரி தொழில்நுட்பம் |

சங்கங்கள் மற்றும் பிற செயல்பாடுகள்
----------------------------------

* என்.சி.சி ஏர்விங்
* இளைஞர் செஞ்சிலுவை
* யோகா அகாடமி

வெளி இணைப்புகள்
---------------

* பரணிடப்பட்டது 2006-05-27 at the வந்தவழி இயந்திரம்
* எஸ்.என்.எம்.வி கலை மற்றும் அறிவியல் கல்லூரி கோவை, வணிகக் கல்லூரி - ஸ்ரீ நேரு மகா வித்யாலயா கலை மற்றும் அறிவியல் கல்லூரி, கல்வி நிறுவனம், கோவை, தமிழ்நாடு, இந்தியா
**யுவென்டசு கால்பந்துக் கழகம்** (**Juventus F.C.**) இத்தாலின் சீரீ ஆ சங்க கால்பந்துக் கூட்டிணைவில் விளையாடும் கால்பந்துக் கழகம் ஆகும். இது பொதுவாக *யுவென்டசு* எனவும், அதன் ரசிகர்களால் *யுவெ* என்றும் அழைக்கப்படுகிறது. இது இத்தாலியின் டூரின், பீட்மோன்ட், நகரில் அமைந்துள்ளது. 1897-ஆம் ஆண்டு டூரின் மாணவர்களால் ஆரம்பிக்கப்பட்ட இக்கால்பந்துக் கழகம், இத்தாலியில் மிகப் பழமையான மூன்றாவது கால்பந்துக் கழகமாகும். மேலும் இதன் வரலாற்றில், இத்தாலியின் முதன்மைக் கூட்டிணைவிலேயே (1929-லிருந்து சீரீ-ஆ எனப்படுகிறது) பெரும்பாலும் இருந்திருக்கிறது (2006-07 பருவத்தைத் தவிர).

யுவென்டசு கால்பந்துக் கழகம் இத்தாலியில் அதிக அளவில் கோப்பைகளை வென்ற கழகமாகும். மேலும் ஐ.எஃப்.எஃப்.எச்.எஸ்.(கால்பந்து வரலாறு மற்றும் புள்ளிவிவரத்துக்கான பன்னாட்டுக் கூட்டமைப்பு) நிறுவனப் புள்ளிவிவரங்களின்படி ஐரோப்பிய கால்பந்துக் கழகங்களின் தரவரிசையில் இரண்டாம் இடம் பிடித்திருக்கிறது. இக்கழகம் இருபத்தெட்டு கூட்டிணைவு வாகையர் பட்டங்களும், ஒன்பது இத்தாலியக் கோப்பைகளும், ஐந்து தேசிய உன்னதக் கோப்பைகளும், இரண்டு யூஈஎஃப்ஏ வாகையர் கூட்டிணைவுக் கோப்பைகளும் மற்றும் பல கோப்பைகளும் உட்பட 53 கோப்பைகளை வென்றுள்ளது. இத்தாலியில் மிக அதிக இரசிகர் பட்டாளம் உள்ள கால்பந்துக் கழகமாகவும், உலகளவில் கால்பந்து வட்டாரங்களில் பெருமதிப்புக்குரிய கழகமாகவும் இது திகழ்கிறது.

இத்தாலியின் தேசிய கால்பந்து அணிக்கு இதன் பங்கு மிக முக்கியமானது. ஆரம்பகாலம் தொட்டே இக்கழக வீரர்கள் பலர் இத்தாலிய தேசிய அணியில் இடம்பெற்றுவருகின்றனர். இத்தாலி கால்பந்து உலகக் கோப்பையை வென்ற 1934, 1982 மற்றும் 2006 ஆகிய ஆண்டுகளில் இக்கழக வீரர்கள் இத்தாலிய அணியின் முக்கிய ஆட்டக்காரர்களாவிருந்தனர்.

உசாத்துணைகள்
------------

1. ↑  Also *Madama* in Piedmontese language.
2. ↑  (Arpino et al. 1992, p. 613)
**மகுரியா** (நுபியன்: ⲇⲱⲧⲁⲩⲟ, *Dotawo*; கிரேக்கம்: Μακογρια, *Makouria*; அரபு மொழி: مقرة‎, *al-Muqurra*) இராச்சியம் அமைவிடம் தற்போதைய தெற்கு எகிப்து மற்றும் வடக்கு சூடான் பகுதியில் அமைந்திருந்தது. இந்த இராச்சியம் நைல் நதியின் கரையோரம் அமைந்த ஒரு முடியாட்சி பகுதி ஆகும். இதன் தலைநகரம் டங்கோலா ஆகும்.

எழுச்சி
-------

6 ஆம் நூற்றாண்டு பிற்பகுதியில் கிருத்துவ மத மாற்றத்திற்கு பிறகு இந்த இராச்சியம் எழுச்சி அடைந்தது. ஆனால் 7 ஆம் நூற்றாண்டு பகுதியில் இஸ்லாம் இராணுவ படை எகிப்து நாட்டில் காலூன்றியது. 651 ஆம் ஆண்டு அரபு படை மகுரியாவைத் தாக்கியது. ஆனால் மகுரியாவின் பதில் தாகுதல் அவர்களை தடுத்து நிறுத்தி சமாதான உடன்படிக்கைக்கு வித்திட்டது. இது 13 ஆம் நூற்றாண்டு வரை இரு தரப்பினரும் அமைதியாக இருக்க உதவியது. 7 ஆம் நூற்றாண்டு பகுதியில் மகுரியா இராச்சியம் தனது அன்டை இராச்சியங்களான வடக்கே நோபாடியாவுடனும், தெற்கே அலோடியாவுடனும் நல்லுறவை பெற்று பலமான இராச்சியமாக இருந்தது.

கலை வளர்ச்சி
------------

9-11 ஆம் நூற்றாண்டு பகுதியில் மகுரியா அபார வளர்ச்சி கண்டது. இந்த காலகட்டத்தில் கலாச்சாரம், மொழி, கட்டடக்கலை, சுவர் ஓவியக்கலை முதலியன வளர்ச்சி கண்டது.

வீழ்ச்சி
--------

எகிப்தியர்களின் ஆக்ரோசமான தாக்குதல், இஸ்லாமிய இனக்குழுக்களின் ஊடுருவல் மற்றும் பிளேக் நோய் தாக்குதலால் 13 மற்றும் 14 ஆம் நூற்றாண்டு பகுதியில் மகுரியா இராச்சியம் வீழ்ச்சி அடைந்தது. 1365 ஆம் ஆண்டு நடைபெற்ற உள்நாட்டு போர் மூலம் இராச்சியதின் தென் பகுதியை இழந்தது. தலைநகரான டங்கோலா அழிக்கப்பட்டது. 1560 ஆண்டு பகுதியில் உதுமானியப் பேரரசு ஆட்சியின் கீழ் இப் பகுதி வந்தது. இதனால் இங்கு இஸ்லாம் மத மாற்றம் ஏற்பட்டது.

மேற்கோள்கள்
-----------

1. ↑  Welsby 2002, ப. 236-239.
2. ↑  Werner 2013, ப. 39.
3. ↑  Edwards 2004, ப. 182.
4. ↑  Shinnie 1965, ப. 266.
5. ↑  Adams 1977, ப. 257.
6. ↑  Godlewski 1991, ப. 253-256.
7. ↑  Ruffini 2012, ப. 256.
**மகுடஞ்சாவடி** என்பது தமிழ்நாட்டின், சேலம் மாவட்டம், சங்ககிரி வட்டத்தில், சேலம் – சங்ககிரி தேசிய நெடுஞ்சாலையில் அமைந்துள்ள ஒரு ஊர் ஆகும். இந்த ஊர் மகுடஞ்சாவடி ஊராட்சி ஒன்றியத்தின் மையப்பகுதி ஆகும். இந்த ஊரானது மாவட்டத் தலைநகரான சேலத்தில் இருந்து 28 கிலோமீட்டர் தொலைவில் அமைந்துள்ளது.

வரலாறு
------

இவ்வூரின் பண்டைய பெயர் எர்ணாபுரம் ஆகும். இப்போதும் இதன் வருவாய் கிராமத்தின் பெயர் எர்ணாபுரம்தான். மகுடஞ்சாவடி என்ற பெயர் 1850க்குப் பின் வந்த பெயராகும்.

### எர்ணாபுரம் பெயர்க்காரணம்

மகுடஞ்சாவடியின் பூர்வீகமான எர்ணாபுரமும் புகழ் வாய்ந்த ஊரே. எர்ணாபுரம் ஊரைப் பற்றி மைசூர் மன்னர் கிருஷ்ணராஜ உடையார் காலத்து செப்பேடு (கி.பி 1716) உயர்வாகக் குறிப்பிடுகிறது.இவ்வூரை *ஹிரண்யபுரம்* என்று அம்மன்னர் குறிப்பிடுகிறார்.*ஹிரண்யம்* என்ற சமஸ்கிருத சொல்லிற்கு *பொன்* என்று பொருள்.

எர்ணாபுரத்தின் நடுவே பொன்னி ஆறு ஓடுகிறது. இது கஞ்சமலையில் உற்பத்தியாகிறது.கஞ்சமலைக்கு காஞ்சனகிரி என்ற பெயரும் உண்டு. காஞ்சனம் = பொன். இம்மலையிலிருந்து பொன், பொன்னியாறு வழியாக அடித்து வரப்பட்டு இவ்வூருக்கு வந்ததாகவும், அதை இவ்வூர் மக்கள் எடுத்து பயன்படுத்தியதாகவும் செப்பேடு கூறுகிறது.

### ஆங்கிலேயர் ஆட்சியின்கீழ்

கி.பி. 1792-இல் சேலம் மாவட்டம் திப்பு சுல்தானிடமிருந்து ஆங்கிலேயருக்குக் கை மாறியது. ஆங்கிலேயர் ஆட்சி வந்த பின் மாவட்டத்தின் பொறுப்பும், மாவட்ட இராணுவத்தின் பொறுப்பும், மாவட்ட ஆட்சியாளர் அலெக்ஸ்சாண்டர் ரீட் வசம் வந்தது. மாவட்டத்தில் கிருஷ்ணகிரி, பென்னாகரம், சங்ககிரி, ஆத்தூர் ஆகிய இடங்களில் பட்டாளங்கள் நிறுத்தப்பட்டிருந்தன.

இதில் சங்ககிரி பட்டாளம் லெப்டினன்ட் மெக்டோனால்ட் என்பவரின் தலைமையில் கி.பி. 1792 முதல் இயங்கி வந்தது.
மெக்டோனால்ட் சங்ககிரி செல்லும் வழியில் எர்ணாபுரத்தில் காடுகளில் வேட்டையாடுவதை வழக்கமாகக் கொண்டிருந்தார். அப்படி ஒரு சமயத்தில் தாரமங்கலம் கைலாசநாதர் கோவிலுக்கு மக்கள் கூட்டம் கூட்டமாகச் செல்வதைக் கண்டார். மழைக்காலத்தில் மண் சாலையில் சேறும் சகதியுமாக, மழைக்கு ஒதுங்கக்கூட இடமில்லாமல் மக்கள் நடந்து செல்வதைக் கண்ட அவர் தன் சொந்த செலவில் மக்களுக்காக 1793-இல் ஒரு சத்திரம் கட்டி, பக்தர்களுக்கு உணவு, உடை ஆகியவற்றை இலவசமாக அளித்தார்.

மக்டனால்டு சவுல்ட்ரி
--------------------

தென்னிந்திய ரயில் தடங்களில் முக்கியமான கிளை சங்ககிரி வழியாக கோழிக்கோடு வரை செல்கிறது. எர்ணாபுரம் வழியாக சென்ற அப்பாதையில் இரயில் நிலையம் 01.12.1861 முதல் பயன்பாட்டிற்கு வந்தது. அந்த இரயில் நிலையத்திலிருந்து மெக்டோனால்ட் கட்டிய அந்த சத்திரம் கிழக்கில் 1கி.மீ தொலைவில் இருந்ததால் அவருடைய பெயரையும் சேர்த்து மக்டனால்டு சவுல்ட்ரி (MCDONALD CHOULTRY) என வைக்கப்பட்டது. தற்போதும் இரயில் நிலையம் மற்றும் அரசு அலுவலகங்களில் ஆங்கிலத்தில் இவ்வூர் *மக்டனால்டு சவுல்ட்ரி* என்றே அழைக்கப்படுகிறது. மக்டனால்டு சவுல்ட்ரி என்ற ஆங்கிலப்பெயர் மகுடன்சாவடி என்று மருவியது. தற்போது இது மகுடஞ்சாவடி என்று அழைக்கப்படுகிறது.

மேற்கோள்கள்
-----------

1. ↑
2. ↑  S.P. Saravanan (JULY 05, 2017). "Retain Magudanchavadi's old name too". *Artical*. the hindu. 8 மே 2019 அன்று பார்க்கப்பட்டது. Check date values in: `|date=` (உதவி)
3. ↑  மகுடன் சாவடி (1961). *சேலம் மாவட்டம்*. சென்னை: பாரி நிலையம். பக். 114.
**குரூர் நீலகண்டன் நம்பூதிரிபாடு** (*Kurur Neelakandan Namboodiripad*) சுதந்திரப் போராட்ட வீரரும், மகாத்மா காந்தியின் சீடரும் ஆவார். இவர் வெள்ளையனே வெளியேறு இயக்கம், உப்புச் சத்தியாகிரகம், குருவாயூர் சத்தியாகிரகம், வைக்கம் போராட்டம், சுதேசி இயக்கம் ஆகியவற்றில் பங்கேற்றார்.

அரசியல் வாழ்க்கை
----------------

குரூர் நீலகண்டன் நம்பூதிரிபாடு 1896 இல் திருச்சூர் மாவட்டத்திலுள்ள அடத் குரூர் மனையில் பிறந்தார். கொச்சி இராச்சியத்திலும், திருச்சூர் மாவட்டத்திலும் இந்திய தேசிய காங்கிரசை உருவாக்கிய முதல் சில தலைவர்களில் ஒருவர். 1920இல், இவர் கோழிக்கோட்டில் மகாத்மா காந்தியைச் சந்தித்து இந்திய விடுதலை இயக்கத்தில் சேர அனுமதி கேட்டார். ஜவகர்லால் நேருவும் இந்திரா காந்தியும் முதன்முதலில் திருச்சூர் வந்தபோது, குரூர்தான் அவர்களை வரவேற்றார். இந்திராகாந்தி பின்னர் தானும் தனது தந்தையும் குரூரின் கருத்துக்களை மதிப்பதாக கூறினார்.

இவர் திருச்சூர் மாவட்ட காங்கிரசு குழுவின் தலைவராக இருந்தார். அகில இந்திய காங்கிரசு குழுவின் உறுப்பினராகவும் (1922-32), கேரள காதி வாரிய செயலாளராகவும் இருந்தார். இவர், மாத்ருபூமி நாளிதழின் நிறுவனர் - இயக்குநர்களில் ஒருவராவார். இவர் கேரளாவில் காதியின் ஆரம்ப கால வீரர்களில் ஒருவர். 15 ஆகஸ்ட் 1959 அன்று இவர் எரவாக்காட்டில் காரில் பயணம் செய்தபோது ஒரு குழுவால் கொடூரமாக தாக்கப்பட்டார். ஆனால் பொதுமக்களால் காப்பாற்றப்பட்டு மருத்துவமனைக்கு கொண்டு செல்லப்பட்டார். கண்ணூர் மத்திய சிறையில் நடந்த காவலர்கள் தாக்கியதில் இவர் தனது வலது காதை இழந்தார்.

லோகமான்யன்
----------

பி. டபிள்யூ. செபாஸ்டியனுடன் இந்திய சுதந்திர இயக்கத்திற்கு மேலும் வலுவூட்ட திருச்சூர் நகரில் *லோகமான்யன்* என்ற செய்தித்தாளைத் தொடங்கினார். இவர், அதன் தலைமையாசிரியராகவும், செபாஸ்டியன் அச்சுக் கோர்ப்பராகவும் வெளியீட்டாளராகவும் இருந்தனர்.

மேற்கோள்கள்
-----------

1. ↑  "Kuroor Neelakantan Namboodiripad". Niyamasabha. 2014-08-20 அன்று பார்க்கப்பட்டது.
2. ↑  "KURUR NEELAKANDAN NAMBOODIRIPAD". Press Academy. 21 August 2014 அன்று மூலம் பரணிடப்பட்டது. 2014-08-20 அன்று பார்க்கப்பட்டது.
3. ↑  "'Create awareness of freedom struggle among youth'". The Hindu. 2014-08-20 அன்று பார்க்கப்பட்டது.
4. ↑  "Kurur Neelakandan Namboodiripad". Mathrubhumi. 2014-08-21 அன்று மூலம் பரணிடப்பட்டது. 2014-08-20 அன்று பார்க்கப்பட்டது.
5. ↑  "KURUR NEELAKANDAN NAMBOODIRIPAD". Press Academy. 21 August 2014 அன்று மூலம் பரணிடப்பட்டது. 2014-08-20 அன்று பார்க்கப்பட்டது.
**தாளையடி சபாரத்தினம்** (1923 - 1967) ஈழத்துச் சிறுகதை, புதின எழுத்தாளர். நூற்றுக்கணக்கான சிறுகதைகளையும் நாடகங்களையும் சில குறுநாவல்களையும் எழுதியுள்ளார். இவர் தாளையடி சபாரத்தினம் என்ற பெயரில் மட்டுமல்லாமல் மீனா, அசோகன் என்ற புனைப்பெயர்களிலும் எழுதியுள்ளார்.

தினத்தந்தி ஆசிரியர் சி. பா. ஆதித்தனார் தனது கைகளாலேயே வைக்கோலை அரைத்துக் காகிதம் செய்து வெளியிட்ட *தமிழன்* என்ற இதழில் "ஊமைப்பெண்" என்ற கதையை 1940 ஆம் ஆண்டு தனது 17 ஆவது வயதில் எழுதியதன் மூலம் இலக்கிய உலகில் காலடி வைத்தார் தாளையடி சபாரத்தினம்.

1943 ஆம் ஆண்டு ஈழத்துச் சிறுகதை எழுத்தாளர்களில் ஒருவரான அ. செ. முருகானந்தத்துடன் இணைந்து திருகோணமலையில் எரிமலை என்ற பத்திரிகையை நடத்தினார். பிற்காலத்தில் வீரகேசரி ஞாயிறு இதழிலும், வரதரின் புதினம் பத்திரிகையிலும் பணியாற்றினார்.

பல கதைகளை எழுதிப் புகழ் பெற்றிருந்தாலும், அவரைப் புகழின் உச்சியில் ஏற்றியது அவர் எழுதிய "புதுவாழ்வு" என்ற சிறுகதையே. இச்சிறுகதை 1947 ஆம் ஆண்டு கல்கி இதழ் நடத்திய சிறுகதைப் போட்டியில் மூன்றாம் பரிசு பெற்றது. இதனைத் தொடர்ந்து இவரது கதைகள் தென்னகத்துப் பத்திரிகைகளிலும் ஈழத்துப் பத்திரிகைகளிலும் இடம்பெறலாயின.

இவருடைய கடைசிச் சிறுகதையான "பெண்ணின் பெருந்தக்க யாவுள" 1967 ஆம் ஆண்டு தினகரன் பத்திரிகையில் வெளிவந்தது.

வெளிவந்த நூல்கள்
----------------

இவரது சிறுகதைகள் அடங்கிய இரண்டு நூற்றொகுதிகள் இவர் இறந்த பின்னர் இவரது மனைவி மீனா சபாரத்தினத்தினால் வெளியிடப்பட்டன.

* *புது வாழ்வு* (சிறுகதைத் தொகுதி)
* *மறந்து விடாதே* (சிறுகதைத் தொகுதி)

மேற்கோள்கள்
-----------

1. ↑  "வெள்ளி 1971.07". 6 மே 2016 அன்று பார்க்கப்பட்டது.

* விவேகி
[*தொடர்பிழந்த இணைப்பு*], 1970 நவம்பர் இதழ்
உதயம் மாசிகையின் ஆரம்ப இதழ்**உதயம்** இலங்கையில் 1954 முதல் 56 வரை வெளியான ஒரு மாதிகை.

நோக்கம்
-------

இலங்கையில் தமிழ் பேசும் மக்களிடையே தமிழ் பண்பாடு, கலாசாரம் முதலியவைகளைப் பரப்புவதற்கும், காலத்திற்கேற்ப புதிய கருத்துக்களைப் படைத்து தமிழ் மொழியை வளர்ப்பதற்கும் இலக்கிய சஞ்சிகைகள் குறைவாக இருந்த காலகட்டத்தில் வெளிவந்த 
மாத சஞ்சிகையே உதயம்.

ஆசிரியர்
--------

இதன் ஆசிரியர் வை. அநவரத விநாயகமூர்த்தி. முதல் இதழ் 1954 ஆம் ஆண்டு ஏப்ரல் மாதம் (ஜயவருஷம், சித்திரை மாதம்) 
வெளிவந்தது. 1956ஆம் ஆண்டு ஏப்ரல் மாதம் வரை தொடர்ச்சியாக மூன்றாண்டுகள் இச்சஞ்சிகை வெளிவந்தது. 

தமிழ் இலக்கிய வளர்ச்சியைக் குறிக்கோளாகக் கொண்டு இலக்கியம், கட்டுரைகள், கவிதைகள், சிறுகதைகள், நகைச்சுவைகள், பாலர் மன்றம், மாதர் பகுதி முதலிய பல்வேறு அம்சங்களைக் கொண்டு வெளிவந்த 'உதயம்' சஞ்சிகை 'இரண்டு 
ஆண்டு மலர்களை'யும் வெளியிட்டது.

கவிதைப் போட்டி, சிறுகதைப் போட்டி என்று பல போட்டிகளை நடத்தி இளம் எழுத்தாளர்களை ஊக்குவித்து பரிசில்களையும் வழங்கி கௌரவித்தது. சிற்பி சரவணபவன், கச்சாயில் இரத்தினம், கே. டானியல் போன்ற சிறுகதை எழுத்தாளர்களும் , செ. வேலாயுதபிள்ளை, வன்னியூர் வேலன் போன்ற கவிஞர்களும் பரிசு பெற்று உற்சாகமடைந்து பெரும் எழுத்தாளர் ஆனானோரில் சிலராவர்.

உதயத்தில் எழுதியவர்கள்
----------------------

வித்துவான் பண்டிதர் கா. பொ. இரத்தினம், வித்துவான் க.கி. நடராஜன், வித்துவான் எப். எக்ஸ். சி. நடராசா, வை. சுப்ரமணியசிவம், லஷ்மி வேலுப்பிள்ளை, வை. ஆநவரத விநாயக மூர்த்தி, செ. வேலாயுதபிள்ளை, மஹாகவி, முருகையன், கி. வா. ஜகந்நாதன், பரமஹம்ஸதாசன், நாவற்குழியூர் நடராசன், சில்லையூர் செல்வராசன், ஈழத்துச் சோமு, அ. ந. கந்தசாமி, கச்சாயில் இரத்தினம், தாழையடி சபாரத்தினம், கே. டானியல், பேராசிரியர் க. கைலாசபதி என்று பலர் எழுதினர்.

சித்திரங்கள்
------------

இலங்கையின் சித்திரக் கலைஞர்களான சி. சிவஞானசுந்தரம், அம்பிகைபாகன் ஆகியோர் உதயத்தின் இலக்கியப் பணியில் இணைந்து பணியாற்றினர்.

கருத்துகள்
----------

உதயம் பற்றி சில பத்திரிகைகளின் கருத்துகள் கீழே தரப்பட்டுள்ளன.

* சேய் நாடாகிய இலங்கையிலிருந்து வெளியாகும் உதயம் (மாதப் பத்திரிகை) தமிழ் இலக்கிய வளர்ச்சியையே குறிக்கோளாகக் கொண்டு தமிழ்ப் புத்தாண்டிலிருந்து வருகிறது. வித்துவான் பண்டிதர்
* க.பொ. இரத்தினம் எம்.ஏ, பி.ஓ.எல். அளிக்கும் இலக்கிய விருந்தில் வள்ளல் பாரியைப் பற்றிய கட்டுரை சுவைமிகு தமிழில் தீட்டப்பட்டு இலக்கிய மணம் வீசுகிறது. - கல்கி (இதழ்) 1954.08.15
* தமிழ் வருடப் பிறப்பிலிருந்து உதயம் வெளிவரத் தொடங்கியுள்ளது. முதல் இதழில் ஸ்ரீ பி.கோதண்டராமன், திரு. கா.பொ. இரத்தினம், ஸ்ரீ.வை அநவரத விநாயக மூர்த்தி முதலியோர் நல்ல கட்டுரைகள் எழுதியுள்ளனர். - விந்தியா (பம்பாய்) - ஜுலை 1954 -
* இலங்கையிலிருந்து வெளிவந்த மலர்களில் ஒரு தனி ஸ்தானத்தை உதயம் ஆண்டு மலர் பெறுகின்றது. - வீரகேசரி (கொழும்பு) -1955.09.11
* இணுவை மூர்த்தி அவர்களின் இடையறாத முயற்சியால் வத்தளை என்ற இடத்திலிருந்து கடந்த ஓராண்டு காலமாக திங்கள் தோறும் உதயமாகி வந்து கொண்டிருக்கும் உதயத்தின் ஆண்டு மலரைப் பார்த்ததும் தமிழர்களின் இதயங்களில் நீங்காத ஓர் இடத்தை 'உதயம்' பிடித்து வைத்துக் கொண்டிருக்கிறது என்ற உண்மை புலப்படுகிறது. - சுதந்திரன் (கொழும்பு) 1955.07.10
**தேசியப் பங்குச்சந்தை** (National Stock Exchange of India) இந்தியாவின் இரு பெரும் பங்குச்சந்தைகளுள் ஒன்றாகும், மும்பையைத் தலைமையிடமாகக் கொண்டு செயல்படும் இந்தச் சந்தை 1993 ஆம் ஆண்டு துவங்கப்பட்டது. தற்போது 1500 க்கும் மேற்பட்ட நிறுவனங்களின் பங்குகள் இங்கு வர்த்தகம் செய்யப்படுகின்றன. மொத்தச் சந்தை மதிப்பீடு (market capitalization) அடிப்படையில், இதுவே ஆசியாவின் இரண்டாவது பங்குச் சந்தை. மேலும் உலகில் வேகமாக வளர்ந்து வரும் பங்குச்சந்தைகளில் இரண்டாம் நிலையில் உள்ளது.

பின்புலம்
---------

தேசியப் பங்குச் சந்தை 1993 ஆம் ஆண்டு செயல்படத் தொடங்கியது. இது இந்தியாவில், செயற்கைக்கோள் தொலைத்தொடர்பு மூலம் பங்கு வர்த்தகம் செய்வதைப் பரவலாக்கியது, இந்த பங்குச் சந்தையே. இந்தியாவில் பொருளாதாரப் பரிமாற்றங்களை நெறிமுறைப்படுத்தும் செபி அமைப்பின் சட்டக் கட்டுப்பாட்டில் இது இருக்கின்றது. இந்தச் சந்தையின் பங்குதாரர்கள் ஐடிபிஐ, எல்ஐசி, பாரத ஸ்டேட் வங்கி, ஐசிஐசிஐ வங்கி போன்ற இந்தியாவின் முன்னணி நிதி நிறுவனங்கள் ஆகும் (தனியார் மற்றும் அரசு நிறுவனங்கள்). இவர்களைத் தவிரக் 'கோல்ட்மான் சாக்ஸ்' நிறுவனம், நியூயார்க் பங்குச் சந்தை போன்ற வெளிநாட்டு நிறுவனங்களும் தேசியப் பங்குச்சந்தையில் பங்குபெற்று உள்ளன. சந்தையின் செம்மையான செயல்பாட்டிற்காகச் சந்தையின் நிர்வாகத்திற்குச் சுதந்திரமாகச் செயல்படும்உரிமை அளிக்கப்பட்டுள்ளது.

வர்த்தகம்
---------

தேசியப் பங்குச்சந்தையில் 1500 க்கும் மேற்பட்ட பங்குகளின் வர்த்தகம் நடைபெறுகிறது. சந்தையின் தலைமைச் செயலகம், மும்பை நகரில் உள்ளது. செயற்கைக் கோள் தொலைத் தொடர்பைப் பயன்படுத்திக் கணினி வழியாக வர்த்தகம் நடைபெறுகிறது. நேரடிப் பங்கு வர்த்தகத்தைத் தவிர உருவாக்கப்பட்ட நிதி ஒப்பந்தங்கள் (financial derivatives – futures and options), பரஸ்பர நிதிகள் (சமநலநிதிகள்), கடன் ஒப்பந்தங்கள் (bonds), வட்டிவிகித ஒப்பந்தங்கள் (interest rate derivatives)
,அந்நியச் செலாவணி ஒப்பந்தங்கள் (foreign currency derivatives) ஆகியவையும் இங்கு வர்த்தகம் செய்யப்படுகின்றன.

தேசியப் பங்குச் சந்தையில் பல சந்தைக் குறியீடுகள் பயன்படுத்தப்படுகின்றன. அவற்றுள் நிஃப்டி 50 என்ற குறியீடே மிக முக்கியமானது, பிரபலமானது. ஒவ்வொரு துறையிலும் சிறந்து விளங்கும் 50 நிறுவனங்களின் பங்கு விலையைக் கொண்டு நிறையிடப்பட்ட சராசரி (weighted average) முறை மூலம் இந்தக் குறியீடு கணக்கிடப்படுகிறது. இந்த குறியீட்டின் ஏற்ற இறக்கங்களைக் கொண்டு மொத்தப் பங்குச்சந்தை செல்லும் போக்கை அறியலாம். 1994 ஆம் ஆண்டு 1000 புள்ளிகள் என்ற தொடக்க அடிப்படையில் ஆரம்பித்த நிஃப்டி குறியீடு தற்போது (2013 ஆம் ஆண்டில்) 6000 புள்ளிகளாக உள்ளது. இதனைத் தவிர 'நிஃப்டி ஜூனியர்', 'நிஃப்டி 500', 'மிட்கேப் குறியீடு' எனப் பிற குறியீடுகளும் உள்ளன.

இயக்கம்
-------

தேசியப் பங்குச் சந்தை, ஒவ்வொரு வாரமும் திங்கள் முதல் வெள்ளி வரை, காலை 9 மணி முதல் மாலை 3.30 வரை செயற்படுகிறது. சனி மற்றும் ஞாயிற்றுக் கிழமைகளில் செயல்படாது. இப்பங்குச் சந்தையில் பொதுமக்கள் நேரடியாக வர்த்தகம் செய்ய இயலாது. சந்தையில் உறுப்பினர்களாக உள்ள தரகர்களிடம் கணக்குத் தொடங்கி அவர்கள் மூலமாகவே வர்த்தகம் செய்யலாம். அவ்வாறு வர்த்தகம் செய்ய விரும்பும் ஒருவர் – அங்கீகரிக்கப்பட்ட வங்கி ஒன்றில் கணக்கு வைத்திருக்க வேண்டும், 18 வயதுக்கு மேற்பட்டவராகவும், நிரந்தர வரிக்கணக்கு எண் (PAN- Permanent Account Number) உடையவராகவும் இருக்க வேண்டும்.

இதையும் படியுங்கள்
------------------

* மும்பை பங்குச் சந்தை

* முதல்நிலை இந்தியப்பங்குகள்

மேற்கோள்கள்
-----------

* அதிகாரபூர்வ இணையத்தளம்
**பல்பீர் சிங் சீசெவால்** ( Balbir Singh Seechewal ) (பிறப்பு: 1962 பிப்ரவரி 2) இவர் ஓர் நிர்மலா சீக்கியராவார். இவர் இந்தியாவின் பஞ்சாபில் நதி மாசு எதிர்ப்பு பிரச்சாரத்திற்கு தலைமை தாங்கினார். குர்பானியின் சுற்றுச்சூழல் சாரத்துடன் தனது பயிரிடப்பட்ட சுய உதவி தத்துவத்தை இணைப்பதன் மூலம், 110 மைல் நீளமுள்ள காளி பெயின் நதியினை இவர் உயிர்த்தெழுப்பினார்.  இவர் 2017 இல் இந்திய குடிமை விருதான பத்மஸ்ரீ விருதினைப் பெற்றுள்ளார்.  இவர் "சுற்றுச்சூழல் பாபா" என்றும் அழைக்கப்படுகிறார்.  

2009 ஆம் ஆண்டின் முற்பகுதியில் இவர், இந்தியாவின் பஞ்சாபின் மால்வா பகுதி வழியாகவும், அதிக மக்கள் தொகை கொண்ட லூதியானா வழியாகவும் சென்ற ஒரு பருவகால நீரோடையான புத்த நுல்லாவைக் காப்பாற்றுவதற்காக போராட்டங்களை கையில் எடுத்துக் கொண்டார். இது தொடர்பாக உயர்நீதிமன்றத்தின் உத்தரவுகளுக்கு இணங்க பஞ்சாப் மாசு கட்டுப்பாட்டு வாரியத்தின் பணிகள் தோல்வியடைந்ததைத் தொடர்ந்து, நீர்வளத்தை வெளியேற்றுவதற்கான சிக்கலை தீர்க்க சமூகத்தின் பல்வேறு பிரிவினரிடையே விழிப்புணர்வை ஏற்படுத்தும் பிரச்சாரத்தை சீக்வால் தொடங்கினார். 

பஞ்சாபின் பிஸ்த் தோவாப் பகுதியில் 160 கி.மீ நீளமுள்ள பியாசு நதியின் துணை நதியான காளி பெயின் நதியை இவர் மீட்டெடுத்தார். 2007 ஆம் ஆண்டில் காளி பெயின் நீர் சுத்தம் செய்யும் திட்டத்தைத் தொடங்கியபோது, அது ஒரு சவாலான பணியாக இருந்தது என்று சீசெவால் கூறுகிறார். ஆனால், அதன் முக்கியத்துவத்தை மக்கள் அறிந்தவுடன், அவர்கள் உலர்ந்த வடிகாலாக மாறியிருந்த மற்றும் அதன் வரலாற்று மற்றும் மத முக்கியத்துவத்தை நீண்ட காலமாக மறந்துவிட்ட ஒரு குப்பைக் குப்பையாகக் குறைக்கப்பட்டிருந்த அந்த இடத்தை சுத்தம் செய்வதில் அவர்களும் இணைந்தனர்.

வாழ்க்கை
--------

இந்தியாவின் பஞ்சாபில் உள்ள ஜலந்தர் மாவட்டத்தில் சீசெவால் என்ற இடத்தில் ஒரு சீக்கிய, விவசாய குடும்பத்தில் சனன் சிங் மற்றும் சனன் கவுர் ஆகியோருக்குப் பிறந்தார்.  இவர் நகோடரில் உள்ள தயானந்த் ஆங்கிலோ-வேதக் கல்லூரியில் படித்தார். 1981 ஆம் ஆண்டில் கல்லூரியை விட்டு வெளியேறிய பின்னர் குங்குமப்பூ வண்ண உடையணிந்து துறவியானர். இரு முறை சீசெவால் ஊராட்சியின் தலைவராக இருந்தார்.

விருதுகள் மற்றும் கௌரவங்கள்
---------------------------

2017 மார்ச் 30 அன்று இந்தியக் குடியரசுத் தலைவர் பிரணாப் முகர்ஜி (வலது) அவர்களிடமிருந்து பத்மஸ்ரீ விருதைப் பெற்ற பல்பீர் சிங் சீசெவால் (இடது). 

* டைம் பத்திரிகையின் சுற்றுச்சூழல் கதாநாயகன் என்ற தலைப்பு பெற்றுள்ளார்.

குறிப்புகள்
-----------

1. ↑  Singh, Madhur (24 September 2008). "Balbir Singh Seechewal – Heroes of the Environment 2008 – TIME". Content.time.com. 8 April 2017 அன்று பார்க்கப்பட்டது.
2. ↑  "Punjab's green crusader: Punjab's green crusader Balbir Singh Seechewal gets Padma Shri | Chandigarh News". *The Times of India*. 26 January 2017. 8 April 2017 அன்று பார்க்கப்பட்டது.
3. ↑  Poulomi Das (11 April 2016). "Meet Sant Balbir Singh Seechewal, the baba who single-handedly cleaned a 160-km long river in Punjab | Business Insider India". Businessinsider.in. 8 April 2017 அன்று பார்க்கப்பட்டது.
4. ↑  "Seechewal model for clean Ganga". Tribuneindia.com. 31 January 2016. 8 April 2017 அன்று பார்க்கப்பட்டது.
5. ↑  "Environmentalist Baba Seechewal gets Padma Shri". *The Indian Express*. 26 January 2017. 8 April 2017 அன்று பார்க்கப்பட்டது.
6. ↑  "'Eco Baba' Seechewal wins Padma Shri | india-news | videos". *Hindustan Times*. 28 January 2017. 8 April 2017 அன்று பார்க்கப்பட்டது.

வெளி இணைப்புகள்
---------------
**மகேஷ் பட்** (*Mahesh Bhatt பிறப்பு 1948, செப்டம்பர் 20*); இந்திய பிரபல இந்தித், திரைப்பட இயக்குநரும், தயாரிப்பாளரும், திரைக்கதை ஆசிரியருமாவார். இவர் தேசிய திரைப்பட விருது, ‘சிறப்பு நடுவர் குழு’ விருது (*Special jury*), நர்கிசு தத் விருது (*Nargis Dutt Award*), மற்றும் பிலிம்பேர் விருதுகள் உள்ளிட்ட ஏராளமான விருதுகளைப் பெற்றுள்ளார். மகேசு பட், ஐக்கிய அமெரிக்காவின் ‘டீச் எய்ட்ஸ்’ (*TeachAIDS*) என்ற தன்னார்வ அமைப்பின் ஆலோசனைக் குழுவில் உறுப்பினராகவும் செயல்பட்டு வருகிறார்.

வாழ்க்கை குறிப்பு
-----------------

### பிறப்பு

1948, செப்டம்பர் 20இல் மும்பையில் பிறந்த மகேஷ், சிறுவயதிலேயே அவரது பெற்றோர்கள் பிரிந்ததின் காரணமாக தனது அம்மாவான 'ஷிரின் முகமது அலி' (*Shirin Mohammad Ali*) அரவணைப்பில் வளர்க்கப் பட்டார் (*அவரது தந்தை 'நானாபாய் பட்' (Nanabhai Bhatt, 1915 யூன் 12 - 1999 ஏப்ரல் 23), ஒரு இயக்குநர் மற்றும் தயாரிப்பாளர் ஆவார்*). மகேஷ் பட்டின் தந்தை ஒரு இந்து சமயத்தைச் சார்ந்த குசராத்தி பிராமணராகவும், மற்றும் அவரது தாயார் 'தாவூதி போரா' பின்னணியில் உருவான குசராத்தி இசுலாமிய சமூகத்தைச் சார்ந்தவராக இருந்தது குறிப்பிடத்தக்கது.

### இயக்குனர்

மகேஷ் பட் அவரது குடும்ப நண்பர் ஒருவரின் உதவி யால் ராஜ் கோஸ்லா (*Raj Khosla*) என்பவரிடம் துணை இயக்குநராக சேர்ந்தவர், தனது 21ஆவது வயதிலேயே இயக்குநராக அறிமுகமானார். 1984இல் இவர் தயாரித்த ‘ஸாரான்ஷ்’ திரைப்படம் 14ஆவது மாஸ்கோ சர்வதேசத் திரைப்பட விழாவில் திரையிடப்பட்டது. மேலும், 1986இல் வெளிவந்த ‘நாம்’ திரைப்படம் இவரது முதல் வர்த்தகத் திரைப்படமாக கருதப்பட்டது.

சான்றாதாரங்கள்
--------------

1. ↑  Sawhney, Anubha (18 ஜனவரி 2003). "The Saraansh of Mahesh Bhatt's life". *தி டைம்ஸ் ஆஃப் இந்தியா*.. பார்த்த நாள்: 17 பிப்பிரவரி, 2012.
2. ↑  "Mahesh Bhatt". www.filmibeat.com (ஆங்கிலம்). (c) 2014 -2015. 2016-10-03 அன்று பார்க்கப்பட்டது. Check date values in: `|date=` (உதவி)
3. ↑  "The Info List - Mahesh Bhatt". www.theinfolist.com (ஆங்கிலம்) - 2016. 2016-10-03 அன்று பார்க்கப்பட்டது.
4. ↑  "Nanabhai Bhatt (1915–1999)". www.imdb.com (ஆங்கிலம்) - 1990-2016. 2016-10-07 அன்று பார்க்கப்பட்டது.
5. ↑  "Mahesh Bhatt24indianews9". 24indianews.com (ஆங்கிலம்) - AD4 PUBLISH. 2016-10-07 அன்று பார்க்கப்பட்டது.
6. ↑  "Mahesh Bhatt". www.moviebuff.com (ஆங்கிலம்) - 25 Jul 2014. 2016-10-07 அன்று பார்க்கப்பட்டது.
**குரோ** உறவுமுறை, எஸ்கிமோ, ஹவாய், இரோகுவாயிஸ், குரோ, ஒமஹா, சூடான் ஆறு வகைகளாகப் பிரிக்கப்பட்டுள்ள உறவு முறைகளுள் ஒன்றாகும். இது, அமெரிக்காவில் வாழும் குரோ (Crow) இந்திய இனத்தவர் மத்தியில் காணப்பட்டதால், 1871 ஆம் ஆண்டில் உறவுமுறைகளைப் பற்றி ஆராய்ந்து நூலெழுதிய லூயிஸ் ஹென்றி மார்கன் (Louis Henry Morgan) என்பார், குரோ என்னும் பெயரை இம்முறைமைக்கு இட்டார். 

 உறவுமுறைகளுக்குப் பெயரிடும் ஆறு முறைகளில் ஒன்றான குரோ முறையை விளக்கும் படம்.
குரோ உறவுமுறை தாய்க் கால்வழியைத் தழுவியது. இதனால், தாய்வழியைச் சார்ந்த உறவினர்கள் இம்முறையில் முக்கியத்துவம் பெறுகின்றனர். பேசுனர் தாயின் உறவினர்களுடன் நெருங்கிய உறவைப் பேணுகின்றனர். இது தாய்வழி உறவினரின் உறவுமுறைப் பெயர்களிலும் வெளிப்படுகின்றது. தாயின் சகோதரனும், அவன் ஆண், பெண் மக்களும் தனித்தனி உறவுப் பெயர்களினால் குறிப்பிடப் படும் அதேவேளை, தந்தையின் சகோதரியின் மக்களில் ஆண்கள், தந்தையோடும், அவர் ஆண் சகோதரர்களோடும் பொதுவான உறவுமுறைப் பெயர்களையும், பெண் மக்கள் அவர்களுடைய தாய்மாருடன் ஒரே உறவுப் பெயரையும் பகிர்ந்து கொள்கின்றனர். இங்கே, ஆண், பெண் வேறுபாடுகள் மட்டுமே காட்டப்படுகின்றன. தலைமுறை வேறுபாடுகள் கவனத்தில் கொள்ளப்படவில்லை. 

பெரும்பாலான உறவுமுறை முறைமைகளைப் போலவே குரோ முறையிலும், தாயின் சகோதரிகளும், தாயும் ஒரே உறவுப் பெயரால் குறிக்கப்பட, தந்தையின் ஆண் சகோதரரும், தந்தையும் ஒரே பெயரால் குறிக்கப்படுகின்றனர்.

எடுத்துக்காட்டு
---------------

கீழேயுள்ள அட்டவணை குரோ முறைக்கு எடுத்துக்காட்டான *அக்கான்* இன உறவுமுறைப் பெயர்களைத் தமிழ்ப் பெயர்களுடன் ஒப்பிட்டுக் காட்டுகின்றது. 

| தமிழ் உறவுமுறைப் பெயர்கள் | உறவுமுறைகள் | அக்கான் உறவுமுறைப் பெயர்கள் |
| --- | --- | --- |
| அப்பா | தந்தை | அக்யா (akya) |
| தந்தையின் சகோதரன் |
| மாமன் | தாயின் சகோதரன் | வோஃபா (wofa) |
| அண்ணன், தம்பி | சகோதரன் | நுவா (nua) |
| தந்தையின் சகோதரனின் மகன் |
| தாயின் சகோதரியின் மகன் |
| மச்சான் | தந்தையின் சகோதரி மகன் | அக்யாவாபா (akyawaba) |
| தாயின் சகோதரன் மகன் | வோஃபாபா (wofaba) |
| மகன் | மகன் | பா (ba) |
| சகோதரன் மகன் |
| மருமகன் | சகோதரி மகன் | வோஃபாசே (wofase) |

இவற்றையும் பார்க்கவும்
----------------------

* உறவுமுறைப் பெயரிடல் வகைகள்
* உறவுமுறை
* உறவுமுறைச் சொற்கள்
**உதயதாரகை** (*Morning Star*) ஈழத்தின் முதலாவது தமிழ்ப் பத்திரிகையும், யாழ்ப்பாணத்தின் முதலாவது செய்திப் பத்திரிகையும் ஆகும். ஆகும். இது அமெரிக்க இலங்கை மிசன் மூலம் வெளியிடப்பட்டது. இதன் முதலாவது இதழ் 1841 சனவரி 7 இல் வெளிவந்தது. இப் பத்திரிகை தமிழில் உதயதாரகை என்றும் ஆங்கிலத்தில் *Morning Star* என்றும் இருமொழிப் பத்திரிகையாகவே வெளிவந்தது. தொடக்கத்தில் மாதம் இருமுறை வெளியிடப்பட்ட இது பின்னர் வாரத்துக்கு ஒரு முறை தெல்லிப்பழையில் அச்சிட்டு வெளிவந்தது.

முதல் ஆசிரியர்கள்
-----------------

இப்பத்திரிகை மானிப்பாயைச் சேர்ந்த நேத்தன் ஸ்ட்ரோங் என்ற அம்பலவாணர் சிற்றம்பலம் (இறப்பு: 14 பெப்ரவரி 1894) என்பவரால் வெளியிடப்பட்டது. இதன் முதல் ஆசிரியர்களாக இருந்தவர்கள் ஹென்றி மார்ட்டின், சேத் பேசன் ஆகிய இரு யாழ்ப்பாணத் தமிழர் ஆவர். இதில் எழுதப்பட்ட ஆசிரியத் தலையங்கள் பலவும் ஹென்றி மார்ட்டினாலேயே எழுதப்பட்டதாகத் தெரிகிறது. பஞ்சதந்திரக் கதைகளையும் இவர் ஆங்கிலத்தில் மொழிபெயர்த்து உதயதாரகையில் வெளியிட்டார். இதற்கு முன்னர் இலங்கையில் தொடங்கப் பட்ட பத்திரிகைகள் அனைத்துக்கும் ஆங்கிலேயரே ஆசிரியர்களாக இருந்து வந்தனர். இதனால் இலங்கையரால் வெளியிடப்பட்ட முதல் பத்திரிகை என்ற பெயரும் உதயதாரகைக்கே உரியது. கரோல் விசுவநாதபிள்ளை, ஆணல்ட் சதாசிவம்பிள்ளை ஆகியோரும் உதயதாரகையில் ஆசிரியராகப் பணிபுரிந்தனர்.

பத்திரிகையின் நோக்கம்
---------------------

உதயதாரகை முதல் இதழின் ஆசிரியத் தலையங்கத்தில், ".......உதயதாரகைப் பத்திரத்தில் கற்கை, சரித்திரம், பொதுவான கல்வி, பயிர்ச்செய்கை, அரசாட்சி மாற்றம் முதலானவை பற்றியும் பிரதான புதினச் செய்திகள் பற்றியும் அச்சடிக்கப்படும்" என்று குறிப்பிடப்பட்டிருந்தது.

குறிப்புகள்
-----------

1. 1 2  மார்ட்டின், ஜோன். எச்.; 2003. பக். 183.
2. ↑  *Obituary: Mr Nathan Strong*, இந்து சாதனம், 21 பெப்ரவரி 1894
3. ↑  மார்ட்டின், ஜோன். எச்.; 2003. பக். 182.

உசாத்துணைகள்
------------

* கதிரேசு, எஸ்; A Hand Book to the Jaffna Peninsula and a souvenir of the opening of the railway to the North; யாழ்ப்பாணம், 1905, (மறுபதிப்பு: ஏசியன் அஜுகேஷனல் சர்வீசஸ், புது டில்லி, 2004).
* மார்ட்டின், ஜோன். எச்.; Notes on Jaffna, Chronological, Historical, Biographical; தெல்லிப்பழை, இலங்கை, 1923. (மறுபதிப்பு: ஏசியன் எஜுகேஷனல் சர்வீசஸ், புது டில்லி, 2003).
* ஜெபநேசன், எஸ். *இலங்கையில் தமிழ் வளர்ச்சியும் அமெரிக்கன் மிஷனும்*, குமரன் புத்தக இல்லம், கொழும்பு 2007 (மீள்பதிப்பு)
**மகுந்து பிகாரி லால் சகாப்பு** (*Makund Bihari Lal Sahab*) இந்தியாவைச் சேர்ந்த ஒரு விலங்கியல் நிபுணராவார். 1907 ஆம் ஆண்டு சனவரி மாதம் 31 ஆம் தேதியன்று இவர் பிறந்தார்.  
ராதாசோமி ஆன்மீக நிறுவனத்தின் ஏழாவது மதிப்பிற்குரிய தலைவராக இவர் கருதப்படுகிறார்.  ஆக்ராவிலுள்ள தயால்பாக்கில் மகுந்து பிகாரி லால் வசித்து வந்தார். விலங்கியல் துறையில் ஒரு பேராசிரியராகப் பணியாற்றினார்  பின்னர் 1968-1971 ஆம் ஆண்டுகளில் லக்னோ பல்கலைக்கழகத்தின் துணைவேந்தராகவும் பணியாற்றினார். மேலும் மகுந்து பிகாரி லால் தயால்பாக் கல்வி நிறுவனத்தின் நிறுவன இயக்குனராகவும் அதன் கல்விக் கொள்கையின் முதன்மை வடிவமைப்பாளராகவும் இருந்தார். 

1942 ஆம் ஆண்டில் மகுந்து பிகாரி லால் இந்திய அறிவியல் கல்விக் கழகத்தின் உறுப்பினராகத் தேர்ந்தெடுக்கப்பட்டார்.  1962 ஆம் ஆண்டில் இவர் இந்திய தேசிய அறிவியல் கல்விக் கழகத்தின் உறுப்பினராகவும் தேர்ந்தெடுக்கப்பட்டார்

கல்வி
-----

பிகாரிலால் சகாப் லக்னோ பல்கலைக்கழகத்தில் விலங்கியல் துறையில் இளநிலை மற்றும் முதுநிலைப் பட்டங்கள் பெறுவதற்கு முன்பு சிதபூர் அரசு உயர்நிலைப்பள்ளி மற்றும் லக்னோவின் கிறித்துவ இடைநிலைக் கல்லூரியில் பயின்றார். இவரது ஆராய்ச்சி பணிகளுக்காக இவருக்கு அறிவியல் முனைவர் விருதை எடின்பர்க் பல்கலைக்கழகம் வழங்கி சிறப்பித்தது. "பறவைகளின் தட்டைப்புழு ஒட்டுண்ணிகள்" என்ற தலைப்பில் இவரது ஆய்வுக்கட்டுரை இருந்தது.

மேற்கோள்கள்
-----------

1. ↑   *Proceedings of the International Conference on International Conference on Environmental Parasitology and Community Health Care Initiatives: ENPARACOHI--2007, October 13-15, 2007*. 2007. .
2. ↑  Kanungo, M.S. (25 February 2003). "Makund Behari Lal" (PDF). *Indian Institute of Science*. 17 டிசம்பர் 2004 அன்று மூலம் (PDF) பரணிடப்பட்டது. 4 ஆகஸ்ட் 2021 அன்று பார்க்கப்பட்டது.
3. ↑  "Sant Satguru in Radhasoami Faith". *www.dayalbagh.org.in*.
4. ↑  Juergensmeyer, Mark (1995). *Radhasoami Reality: The Logic of a Modern Faith*.
5. ↑  "Zoology at Lucknow: Dr. M. B. Lal". *Nature* **176** (4489): 907–908. 12 November 1955. doi:10.1038/176907e0. .
6. ↑  ":: Lucknow University". *www.lkouniv.ac.in*. 2017-09-15 அன்று மூலம் பரணிடப்பட்டது. 2021-08-04 அன்று பார்க்கப்பட்டது.
7. ↑  "Home". *www.dei.ac.in*.
8. ↑  "Fellow Profile". *Indian Academy of Sciences*. 7 January 2020 அன்று பார்க்கப்பட்டது.
9. ↑  "Deceased Fellow Detail". *Indian National Science Academy*. 14 ஆகஸ்ட் 2020 அன்று மூலம் பரணிடப்பட்டது. 7 January 2020 அன்று பார்க்கப்பட்டது.
Logo
ISI-Mark-Logo
Compulsory Registratio Logo
**இந்திய தர நிர்ணய அமைவனம்** நுகர்வோர் நலன், உணவு மற்றும் பொது விநியோக அமைச்சகத்தின் ஆளுமைக்குட்பட்ட ஒரு இந்திய தர நிர்ணய அமைப்பாகும். இந்திய நுகர்வுப் பொருட்களின் தர நிர்ணயம், தரச்சான்றிதழ் மற்றும் தரமதிப்பையும் ஒழுங்குபடுத்துவது இதன் வேலையாகும். அமைச்சகத்தின் அமைச்சரே இந்த அமைவனத்தின் அதிகாரத்தைக் கொண்டிருப்பார், தற்போதைய அமைச்சர் கே.வி.தாமஸ் இதன் தலைவராவார்.

வரலாறு
------

இந்தியா, சுதந்திரம் அடைந்தப்பின் 1947ல் தொழிற்துறையில் முன்னேற்றமடைய தர நிர்ணய முறையை இந்திய தர நிர்ணய அமைப்பின்(Indian Standards Institution) மூலம் இந்திய அரசு அமல்படுத்தியது. பிறகு பெருகிவரும் வளர்ச்சிக்கு ஏற்றவாறு இந்த அமைப்பிற்கு கூடுதல் வலிமை வழங்க 1986 இந்திய தர நிர்ணய அமைவனச் சட்டம் இயற்றி இந்திய தர நிர்ணய அமைவனமாக 1987 ஏப்ரல் 1ல் மாற்றப்பட்டது.

குறிக்கோள்கள்
-------------

* தரத்தை நிர்ணயம் செய்வதிலும், மதிப்பிடலிலும், தரச்சான்று வழங்குவதிலும் இணக்கமான முன்னேற்றம் பெறுதல்
* தர நிர்ணயத்திற்கும், தரக் கட்டுபாட்டிற்கும் நம்பிக்கை ஏற்படுத்தல்
* தரமதிப்பிற்கேற்ப தேசிய வியூகத்தை உருவாக்கி உற்பத்தியிலும் ஏற்றுமதியிலும் முன்னேற்றம் பெறுதல்

அமைப்பு
-------

மத்திய அல்லது மாநில அரசு, தொழிற்துறை, அறிவியல் மற்றும் ஆராய்ச்சி நிறுவனங்கள் மற்றும் நுகர்வோர் அமைப்புகளைச் சேர்ந்த 25 உறுப்பினர்களைக் கொண்டது. டெல்லியை தலைமையிடமாகக் கொண்டு 20 கிளைகளைக் கொண்டுள்ளது. தரச் சான்றிதழ் வழங்கும் விதமாக 8 ஆய்வுக்கூடங்களையும் கொண்டுள்ளது.

ஹால்மார்க் நிர்ணயம்
-------------------

தங்க நகைகளின் தரத்தை மதிப்பிட இவ்வமைவனத்தின் மூலம் 2000 முதல் 'பிஐஎஸ் ஹால்மார்க்' என்ற பெயரில் ஹால்மார்க் நிர்ணயம் செய்யப்படுகிறது.
இதன் பிஐஎஸ் விலைமதிப்புள்ள உலோகப் பிரிவுக் குழுவின் படி தங்கம் மற்றும் தஙகக் கலப்புலோகங்களின் தர நிர்ணயங்கள்:

* IS 1417 - ஆபரணத் தங்கம் மற்றும் தஙகக் கலப்புலோகங்களின் தகுதி நிலை
* IS 1418 - சொக்கத் தங்கம், ஆபரணத் தங்கம் மற்றும் தஙகக் கலப்புலோகங்களின் மதிப்பீடு
* IS 2790 - 23,22,21,18,14 மற்றும் 9 காரட் தஙகக் கலப்புலோகங்களின் வழிநெறி
* IS 3095 - ஆபரணத் தங்க உற்பத்தியில் பயன்படும் தஙகப்பற்றுகள்

2005 முதல் வெள்ளிக்கும் ஹால் மார்க் நிர்ணயம் செய்யப்படுகிறது.

* IS 2112 - ஆபரண வெள்ளி மற்றும் வெள்ளிக் கலப்புலோகங்களின் தகுதி நிலை

மேற்கோள்கள்
-----------

1. ↑
2. ↑  BIS Annual Report 2006-07